Diari Oficial de la Generalitat Valenciana


Sumari del DOGV 9604, del 26-05-2023 (2023/5700)

Extracte de la Resolució de 22 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les ajudes destinades a inversions en matèria de bioseguretat per a la millora o construcció de centres de neteja i desinfecció de vehicles de transport de bestiar, en el marc del Pla de recuperació, transformació i resiliència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5700


Data del document
:   22-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 22 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les ajudes destinades a inversions en matèria de bioseguretat per a la millora o construcció de centres de neteja i desinfecció de vehicles de transport de bestiar, en el marc del Pla de recuperació, transformació i resiliència. [2023/5700]  
   
  
BDNS (identif.): 696816.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/696816)  
  
Apartat primer. Beneficiaris  
Podran sol·licitar aquestes ajudes les persones físiques o jurídiques o ens sense personalitat jurídica que escometen inversions en matèria de bioseguretat per a la millora de centres de neteja i desinfecció de vehicles de transport per carretera de bestiar i de gossos de dules, canilles o gossades, o per a la construcció de nous centres amb aquesta finalitat:  
a) Que siguen titulars o propietaris dels centres de neteja i desinfecció per a bestiar, incloses les espècies cinegètiques autoritzades i registrades per l'òrgan competent de la comunitat autònoma, en l'àmbit territorial de la qual estiguen situats o es comprometen a millorar-los, o  
  
b) que es comprometen a construir un nou centre de neteja i desinfecció.  
  
Apartat segon. Objecte  
Establir les subvencions destinades a finançar inversions en matèria de bioseguretat per a la millora de centres de neteja i desinfecció de transport per carretera de bestiar o per a la construcció de nous centres amb aquesta finalitat, en el marc del Pla de recuperació, transformació i resiliència.  
  
Apartat tercer. Bases reguladores  
Reial decret 949/2021, de 2 novembre, pel qual s'estableixen les bases reguladores per a la concessió de subvencions destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, així com per a inversions en bioseguretat en vivers, en el marc del Pla de recuperació, transformació i resiliència (BOE 263, 03.11.2021).  
  
  
Apartat quart. Quantia  
Import global màxim: 670.484,83 euros.  
  
Apartat cinqué. Termini presentació sol·licituds  
El termini de presentació de les sol·licituds per a l'exercici 2023 serà de trenta dies a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 22 de maig de 2023. La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.